सेंसेक्स में 0.06 फीसदी की गिरावट - Asha News
सेंसेक्स में 0.06 फीसदी की गिरावट
नई दिल्ली। शुरूआती कारोबार में बाजार में हल्की गिरावट के साथ आज कारोबार शुरू हुआ । वहीं मिडकैप और स्मॉलकैप शेयरों की बात करें तो उनमें हल्की तेजी देखी जा रही है। फिलहाल बीएसई का 30 शेयरों वाला प्रमुख इंडेक्स सेंसेक्स 18.43 अंक यानि 0.06 फीसदी की गिरावट के साथ 29663 के स्तर पर कारोबार कर रहा है।
वहीं एनएसई का 50 शेयरों वाला प्रमुख इंडेक्स निफ्टी 8.15 अंक यानि 0.09 फीसदी फिसलकर 8944 के स्तर पर आ गया है। जबकि रियल्टी शेयरों में 2.16 फीसदी का उछाल देखा जा रहा है और आईटी शेयर 1.44 फीसदी ऊपर हैं। टेक्नोलॉजी शेयरों में 1 फीसदी से ज्यादा की बढ़त देखी जा रही है। कैपिटल गुड्स, ऑटो और पावर शेयरों में 0.5 फीसदी की मजबूती के साथ कारोबार हो रहा है। गिरने वाले सेक्टर में मेटल सेक्टर 0.5 फीसदी की गिरावट दिखा रहा है और कंज्यूमर ड्यूरेबल्स शेयर भी कमजोरी दिखा रहे हैं।
By: Asha News 1/31/15 | 3:13 PM